Komission asetus (EY) N:o 920/2004, annettu 29 päivänä huhtikuuta 2004, lampaan- ja vuohenliha-alan yhteisestä markkinajärjestelystä annetun neuvoston asetuksen (EY) N:o 2529/2001 soveltamista koskevista yksityiskohtaisista säännöistä palkkiojärjestelmien osalta sekä asetuksen (EY) N:o 2419/2001 muuttamisesta annetun asetuksen (EY) N:o 2550/2001 mukauttamisesta Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi



Virallinen lehti nro L 163 , 30/04/2004 s. 0092 - 0093



Komission asetus (EY) N:o 920/2004, annettu 29 päivänä huhtikuuta 2004, lampaan- ja vuohenliha-alan yhteisestä markkinajärjestelystä annetun neuvoston asetuksen (EY) N:o 2529/2001 soveltamista koskevista yksityiskohtaisista säännöistä palkkiojärjestelmien osalta sekä asetuksen (EY) N:o 2419/2001 muuttamisesta annetun asetuksen (EY) N:o 2550/2001 mukauttamisesta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan 2 kohdan, sekä katsoo seuraavaa: (1) Komission asetukseen (EY) N:o 2550/2001(1) on tarpeen tehdä tiettyjä teknisiä mukautuksia Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian (jäljempänä "uudet jäsenvaltiot") liittymisen vuoksi. (2) Asetuksen (EY) N:o 2550/2001 2 artiklan 2 kohdassa säädetään, että kunkin jäsenvaltion on vahvistettava lammas- ja vuohipalkkiohakemusten jättämistä koskeva määräaika. Koska uusien jäsenvaltioiden liittymispäivä on 1 päivä toukokuuta 2004, on syytä sallia, että uudet jäsenvaltiot vahvistavat vuodeksi 2004 palkkiohakemusten jättämistä koskevan erityisaikataulun, ja on myös mukautettava ilmoituksia. (3) Asetuksen (EY) N:o 2550/2001 liite I olisi muutettava Kyproksen, Slovenian ja Slovakian vuohien huomioon ottamiseksi, ON ANTANUT TÄMÄN ASETUKSEN: 1 artikla Muutetaan asetus (EY) N:o 2550/2001 seuraavasti: a) Lisätään 2 artiklan 2 kohtaan alakohta seuraavasti:"Malta ja Slovenia voivat vahvistaa vuodeksi 2004 aikaisintaan vuoden 2003 liittymissopimuksen voimaantulopäivänä alkavan jakson, joka päättyy viimeistään 31 päivää myöhemmin." b) Lisätään 18 artiklaan toinen kohta seuraavasti:"Ensimmäisessä alakohdassa säädetyt tiedot on Maltan ja Slovenian osalta toimitettava ennen 30 päivää elokuuta 2004." c) Korvataan asetuksen (EY) N:o 2550/2001 liite I tämän asetuksen liitteellä I. 2 artikla Tämä asetus tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä ja edellyttäen, että liittymissopimus tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä huhtikuuta 2004. Komission puolesta Franz Fischler Komission jäsen (1) EYVL L 341, 22.12.2001, s. 105. Asetus sellaisena kuin se on viimeksi muutettuna asetuksella (EY) N:o 2307/2003 (EUVL L 342, 30.12.2003, s. 11). LIITE "LIITE I Alueet, joilla vuohipalkkiota voidaan maksaa 1. Saksa: kaikki asetuksen (EY) N:o 1257/1999 18 artiklassa tarkoitetut vuoristoalueet 2. Kreikka: koko maa 3. Espanja: autonomiset alueet Andalusia, Aragonia, Baleaarit, Kastilia-La Mancha, Kastilia ja León, Katalonia, Extremadura, Galicia (Coruñan ja Lugon provinsseja lukuun ottamatta), Madrid, Murcia, La Rioja, Comunidad Valenciana ja Kanariansaaret sekä kaikki kyseisten alueiden ulkopuolella sijaitsevat asetuksen (EY) N:o 1257/1999 18 artiklassa tarkoitetut vuoristoalueet 4. Ranska: Korsika, merentakaiset departementit ja kaikki kyseisen alueen ulkopuolella sijaitsevat asetuksen (EY) N:o 1257/1999 18 artiklassa tarkoitetut vuoristoalueet 5. Italia: Lazio, Abruzzo, Molise, Campania, Apulia, Basilicata, Calabria, Sisilia ja Sardinia sekä kaikki kyseisten alueiden ulkopuolella sijaitsevat asetuksen (EY) N:o 1257/1999 18 artiklassa tarkoitetut vuoristoalueet 6. Kypros: koko maa 7. Itävalta: kaikki asetuksen (EY) N:o 1257/1999 18 artiklassa tarkoitetut vuoristoalueet 8. Portugali: koko maa Azoreita lukuun ottamatta 9. Slovenia: koko maa 10. Slovakia: kaikki asetuksen (EY) N:o 1257/1999 18 artiklassa tarkoitetut vuoristoalueet"